12.5.2022
DA
Den Europæiske Unions Tidende
L 135/19
(123) Med hensyn til kriteriet i punkt 1.4, litra a), i bilag IV til gennemførelsesforordning (EU) 2019/317 bemærker Kommissionen, at den fastlagte enhedsomkostningstendens for overflyvningsenhedsomkostninger på afgiftszo­ neniveau på + 2,0 % om året i den tredje referenceperiode for Malta underpræsterer sammenholdt med den unionsdækkende tendens på + 1,0 % i samme periode.
(124) Med hensyn til kriteriet i punkt 1.4, litra b), i bilag IV til gennemførelsesforordning (EU) 2019/317 bemærker Kommissionen, at den langsigtede tendens for den fastlagte overflyvningsenhedsomkostning på afgiftszoneniveau i den anden og tredje referenceperiode på + 1,6 % om året for Malta underpræsterer sammenholdt med den unionsdækkende tendens på – 1,3 % i samme periode.
(125) Med hensyn til kriteriet i punkt 1.4, litra c), i bilag IV til gennemførelsesforordning (EU) 2019/317 bemærker Kommissionen, at Maltas referenceværdi for den fastlagte enhedsomkostning på 22,98 EUR i EUR2017 er 19,7 % lavere end den gennemsnitlige referenceværdi på 28,64 EUR i EUR2017 for den relevante sammenligningsgruppe.
Kommissionen bemærker, at Maltas fastlagte overflyvningsenhedsomkostning for 2024 fortsat vil være 22,1 % lavere end gennemsnittet for sammenligningsgruppen.
(126) Det skal endvidere undersøges, om de ovennævnte afvigelser fra kriterierne i punkt 1.4, litra a) og b), i bilag IV til gennemførelsesforordning (EU) 2019/317 kan anses for nødvendige og forholdsmæssige i henhold til punkt 1.4, litra d), i det nævnte bilag.
(127) Kommissionen bemærker, at den af præstationsvurderingsorganet anslåede forskel mellem de fastlagte overflyvningsomkostninger for den tredje referenceperiode, der er indberettet i Maltas udkast til præstationsplan, og de fastlagte omkostninger, der kræves for at opfylde den unionsdækkende fastlagte enhedsomkostningstendens for den tredje referenceperiode, er ca. 1 mio.
EUR i EUR2017, mens en tilsvarende afvigelse fra den langsigtede unionsdækkende tendens beløber sig til ca. 5,8 mio.
EUR i EUR2017.
(128) Med hensyn til kriteriet i punkt 1.4, litra d), nr. i), i bilag IV til gennemførelsesforordning (EU) 2019/317 har Malta i sit udkast til præstationsplan fremlagt visse foranstaltninger og investeringer vedrørende opfyldelsen af kapacitetsmål.
(129) Kommissionen bemærker navnlig, at MATSA inden 2024 planlægger at ansætte fire tekniske specialister som flyvesikkerhedselektronikpersonale og fem flyveledere.
De nye flyveledere vil imidlertid starte med en tårn- og indflyvningskontrolrating, og de dermed forbundne personaleomkostninger forventes derfor først og fremmest at blive afsat til tårn- og indflyvningskontroltjenester.
Kommissionen bemærker også, at MATSA fra 2023 planlægger at øge aflønningen af personalet efter en toårig lønfastfrysning, der er aftalt kollektivt med personalet, for at spare omkostninger under pandemien.
(130) Kommissionen bemærker, at MATSA planlægger at øge andre driftsomkostninger med henblik på at forbedre personalets kompetence og tilbyde uddannelse for at gøre det muligt at levere fremtidig kapacitet.
Kommissionen bemærker også, at MATSA oplyser, at højere forsikringspræmier og inflation er andre vigtige drivkræfter bag andre yderligere driftsomkostninger.
(131) Præstationsvurderingsorganet rapporterer, at MATSA planlægger at øge sine afskrivningsomkostninger betydeligt i den tredje referenceperiode.
Kommissionen modtog imidlertid ingen dokumentation for, at stigningen i afskrivningsomkostningerne kan begrundes i kapacitetsrelaterede foranstaltninger, da Maltas udkast til præstationsplan ikke indeholder nærmere oplysninger om bidraget til kapaciteten af de nye investeringer, der er planlagt i den tredje referenceperiode.
(132) Kommissionen finder, at en forøgelse af luftfartstjenesteudøverens personale for at tage højde for fremtidig forventet kapacitet kan være en gyldig grund til en afvigelse i henhold til punkt 1.4, litra d), nr. i), i bilag IV til gennemførelses­ forordning (EU) 2019/317 for så vidt angår Malta.
På grund af utilstrækkelige oplysninger i udkastet til præstationsplan har Kommissionen imidlertid ikke været i stand til at fastslå, om de rapporterede stigninger i personalets lønninger og de planlagte investeringer i anlægsaktiver er nødvendige og forholdsmæssige med henblik på at nå de lokale kapacitetsmål og derfor kan påberåbes som begrundelse for en afvigelse fra de unionsdækkende tendenser for enhedsomkostninger.
(133) Kommissionen finder derfor, at Malta ikke i tilstrækkelig grad har påvist, at de afvigelser, der er omhandlet i betragtning (128)-(132), udelukkende kan tilskrives yderligere fastlagte omkostninger i forbindelse med foranstaltninger, der er nødvendige for at nå de lokale præstationsmål på det centrale præstationsområde kapacitet.
Kriteriet i punkt 1.4, litra d), nr. i), i bilag IV til gennemførelsesforordning (EU) 2019/317 er derfor ikke opfyldt for så vidt angår Malta.